ddrg/super_eurlex huggingface dataset:
Odločba Komisije

z dne 13. oktobra 2003

o spremembi Odločbe 97/232/ES glede izgube statusa Grenlandije kot uradno proste bruceloze

(notificirano pod dokumentarno številko K(2003)3575)

(Besedilo velja za EGP)

(2003/736/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 72/462/EGS [1] z dne 12. decembra 1972 o problemih glede zdravstvenih in veterinarskih pregledov ob uvozu goveda, ovac, koz in prašičev, svežega mesa in mesnih izdelkov iz tretjih držav, kakor je bila nazadnje spremenjena z Uredbo (ES) št. 807/2003 [2], in zlasti člena 3(1) Direktive,

ob upoštevanju naslednjega:

(1) Direktiva Sveta 91/68/EGS [3], kakor je bila nazadnje spremenjena z Uredbo (ES) št. 806/2003 [4], določa pogoje v zvezi z zdravstvenim varstvom živali, ki urejajo trgovino z ovcami in kozami znotraj Skupnosti.

(2) V Odločbi Komisije 97/232/ES [5], kakor je bila nazadnje spremenjena z Odločbo 2003/111/ES [6], so sestavljeni seznami tretjih držav, iz katerih države članice dovoljujejo uvoz ovc in koz.

(3) Grenlandiji je bilo priznano, da izpolnjuje zahteve, določene v točki II Poglavja 1 Priloge A k Direktivi 91/68/EGS, in je bila tako priznana za tretjo državo, ki je izpolnjevala merila za status države, uradno proste bruceloze.

(4) Grenlandija je obvestila Komisijo o svojem namenu, da pri ovcah in kozah ne bo izvajala naključnega vzorčenja na Brucello melitensis.

(5) Zato Grenlandija ne izpolnjuje več zahtev iz točke II(2) Poglavja 1 Priloge A k Direktivi 91/68/EGS v zvezi z naključnim preverjanjem. Torej Grenlandija ne izpolnjuje več zahtev da bi bila priznana za uradno prosto bruceloze.

(6) Odločbo 97/232/ES je treba zato ustrezno spremeniti.

(7) Ukrepi, predvideni v tej odločbi, so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Del 5 Priloge k Odločbi 97/232/ES se nadomesti z besedilom v Prilogi k tej odločbi.

Člen 2

Ta odločba se uporablja od 5. novembra 2003.

Člen 3

Ta odločba je naslovljena na države članice.

V Bruslju, 13. oktobra 2003

Za Komisijo

David Byrne

Član Komisije

[1] UL L 302, 31.12.1972, str. 28.

[2] UL L 122, 16.5.2003, str. 36.

[3] UL L 46, 19.2.1991, str. 19.

[4] UL L 122, 16.5.2003, str. 1.

[5] UL L 93, 8.4.1997, str. 43.

[6] UL L 45, 19.2.2003, str. 25.

--------------------------------------------------

PRILOGA

"DEL 5 Države nečlanice ali deli držav nečlanic, ki so priznani, da izpolnjujejo merila za status, uradno prost bruceloze

Češka

Madžarska

Romunija

Slovaška"

--------------------------------------------------
Sklep Sveta 2003/662/SZVP

z dne 26. maja 2003

o sklenitvi Sporazuma med Evropsko unijo in Republiko Turčijo o sodelovanju Republike Turčije v silah pod poveljstvom Evropske unije v Nekdanji jugoslovanski republiki Makedoniji

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 24 Pogodbe,

ob upoštevanju priporočila predsedstva,

ob upoštevanju naslednjega:

(1) 27. januarja 2003 je Svet sprejel Skupni ukrep 2003/92/SZVP o vojaški operaciji Evropske unije v Nekdanji jugoslovanski republiki Makedoniji [1].

(2) Člen 8 tega skupnega ukrepa predvideva, da bodo podrobnosti v zvezi s sodelovanjem tretjih držav urejene s sporazumom v skladu s členom 24 Pogodbe o Evropski uniji.

(3) Po Sklepu Sveta 18. marca 2003, ki generalnega sekretarja/visokega predstavnika pooblašča za začetek pogajanj, je generalni sekretar/visoki predstavnik po pogajanjih pripravil sporazum z Republiko Turčijo o sodelovanju Republike Turčije v silah pod poveljstvom Evropske unije v Nekdanji jugoslovanski republiki Makedoniji.

(4) Ta sporazum je treba odobriti –

SKLENIL:

Člen 1

S tem sklepom se v imenu Evropske unije odobri Sporazum med Evropsko unijo in Republiko Turčijo o sodelovanju Republike Turčije v silah pod poveljstvom Evropske unije v Nekdanji jugoslovanski republiki Makedoniji.

Besedilo Sporazuma je priloženo temu sklepu.

Člen 2

Predsednik Sveta je s tem sklepom pooblaščen za imenovanje oseb, pristojnih za podpis Sporazuma, ki bo zavezoval Evropsko unijo.

Člen 3

Ta sklep se objavi v Uradnem listu Evropske unije.

Člen 4

Ta sklep začne veljati z dnem sprejetja.

V Bruslju, 26. maja 2003

Za Svet

Predsednik

G. Drys

[1] UL L 34, 11.2.2003, str. 26.

--------------------------------------------------
Sklep Sveta

z dne 19. maja 2003

o podpisu v imenu Evropske skupnosti in začasni uporabi Okvirnega sporazuma o večstranskem jedrsko-okoljskem programu v Ruski federaciji in njegovega Protokola v zvezi z zahtevki, sodnimi postopki in odškodninami ter o potrditvi sklenitve navedenega sporazuma in njegovega protokola s strani Komisije v imenu Evropske skupnosti za atomsko energijo

(2003/462/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti drugega stavka člena 181a(3) v povezavi s prvim stavkom člena 300 (2) Pogodbe,

ob upoštevanju Pogodbe o ustanovitvi Evropske skupnosti za atomsko energijo, zlasti odstavka 2 člena 101 Pogodbe,

ob upoštevanju predloga Komisije,

ker:

(1) Je Komisija v imenu Skupnosti sodelovala v pogajanjih z Rusko federacijo o Okvirnem sporazumu o večstranskem jedrsko-okoljskem programu v Ruski federaciji (VJOPR) in o Protokolu v zvezi z zahtevki, sodnimi postopki in odškodninami.

(2) Komisija in zadevne države članice morajo uskladiti svoja stališča pred sestanki z odborom VJOPR.

(3) Če bo sklenjen, je treba Sporazum in njegov Protokol podpisati v imenu Evropske skupnosti.

(4) Je treba potrditi sklenitev Sporazuma in njegovega Protokola s strani Komisije v imenu Evropske skupnosti za atomsko energijo –

SKLENIL:

Člen 1

S tem se v imenu Evropske skupnosti potrjuje podpis Okvirnega sporazuma in njegovega Protokola o večstranskem jedrsko-okoljskem programu v Ruski federaciji in njegovega Protokola v zvezi z zahtevki, sodnimi postopki in odškodninami, ob upoštevanju Sklepa Sveta o sklenitvi navedenega sporazuma.

Besedilo Sporazuma in njegovega Protokola je priloženo temu sklepu.

Člen 2

S tem sklepom se potrdi sklenitev Sporazuma in njegovega protokola s strani Komisije v imenu Evropske skupnosti za atomsko energijo.

Člen 3

V odboru iz člena 4 Sporazuma (Odbor VJOPR) zastopa Skupnost Komisija.

Člen 4

Predsednik Sveta je pooblaščen, da imenuje osebo/e, pooblaščeno/e za podpis Okvirnega sporazuma in njegovega Protokola v imenu Skupnosti, pod pogojem, da bosta sklenjena.

Člen 5

Dokler ne začne veljati, se Sporazum in njegov Protokol od dneva podpisa uporabljata začasno.

V Bruslju, 19. maja 2003

Za Svet

Predsednik

G. Papandreou

--------------------------------------------------
Sklep evropskega parlamenta

z dne 15. januarja 2003

o imenovanju evropskega varuha človekovih pravic [1]

(2003/158/ES, Euratom)

EVROPSKI PARLAMENT JE –

ob upoštevanju Pogodbe o ustanovitvi Evropske skupnosti in zlasti drugega odstavka člena 21 in člena 195 Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti člena 107d Pogodbe,

ob upoštevanju svojega Sklepa z dne 9. marca 1994 o pravilih in splošnih pogojih za opravljanje nalog varuha človekovih pravic [2], kot ga spreminja Sklep z dne 14. marca 2002 [3],

ob upoštevanju člena 177 svojega poslovnika,

ob upoštevanju predstavitve kandidatur [4],

ob upoštevanju glasovanja z dne 14. in 15. januarja 2003 –

SKLENIL:

Za evropskega varuha človekovih pravic je bil z učinkom od 1. aprila 2003 imenovan G. Nikiforos DIAMANDOUROS.

V Strasbourgu, 15. januarja 2003

Za Evropski parlament

Predsednik

P. Cox

[1] Ta sklep razveljavlja in nadomešča Sklep Evropskega parlamenta 2002/103/ES, Euratom UL L 43, 18.2.2003, str. 43.

[2] UL L 113, 4.5.1994. str. 15.

[3] UL L 92, 9.4.2002. str. 13.

[4] UL C 213, 7.9.2002, str. 10.

--------------------------------------------------
Odločba Komisije

z dne 11. februarja 2002

o spremembi Direktive 92/34/EGS, da se podaljša odstopanje v zvezi z uvoznimi pogoji za razmnoževalni material sadnih rastlin in sadnih rastlin, namenjenih za pridelavo sadja, iz tretjih držav

(notificirano pod dokumentarno številko K(2002) 428)

(Besedilo velja za EGP)

(2002/112/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/34/EGS z dne 28. aprila 1992 o trženju razmnoževalnega materiala sadnih rastlin in sadnih rastlin, namenjenih za pridelavo sadja [1], kakor je bila nazadnje spremenjena z Odločbo Komisije 1999/30/ES [2], in zlasti člena 16(2), drugega pododstavka Direktive,

ob upoštevanju naslednjega:

(1) Od Komisije se v skladu s členom 16(1) Direktive 92/34/EGS zahteva, da odloči, ali so razmnoževalni material sadnih rastlin in sadne rastline, ki so pridelane v tretji državi in dajejo enaka zagotovila, kar zadeva obveznosti dobavitelja, pristnosti, značilnosti, zdravstvenega stanja rastlin, rastnega substrata, pakiranja, ureditve nadzora, označevanja in pečatenja, v vseh teh pogledih enakovredne razmnoževalnemu materialu sadnih rastlin in sadnim rastlinam, ki so pridelane v Skupnosti in so v skladu z zahtevami in pogoji navedene Direktive.

(2) Vendar trenutno razpoložljivi podatki o pogojih, ki se uporabljajo v tretjih državah, še vedno ne zadostujejo, da bi lahko Komisija na tej stopnji sprejela kakršno koli odločitev glede katere koli tretje države.

(3) Da se preprečijo motnje v trgovinskih tokovih, se državam članicam, ki uvažajo razmnoževalni material sadnih rastlin in sadne rastline iz tretjih držav, dovoli, da nadaljujejo z uporabo pogojev, enakovrednih tistim, ki se uporabljajo za podobne proizvode Skupnosti v skladu s členom 16(2) Direktive 92/34/EGS.

(4) Rok veljavnosti odstopanja, predviden v členu 16(2), prvi pododstavek Direktive 92/34/EGS, ki je bil z Odločbo 1999/30/ES podaljšan do 31. decembra 2001, se zato ponovno podaljša.

(5) Ukrepi, predvideni s to odločbo, so v skladu z mnenjem Stalnega odbora za razmnoževalni material in rastline sadnih rodov in vrst –

SPREJELA NASLEDNJO ODLOČBO:

Člen 1

V prvem pododstavku člena 16(2) Direktive 92/34/EGS se datum "31. december 2001" nadomesti z datumom "31. december 2004".

Člen 2

Ta odločba je naslovljena na države članice.

V Bruslju, 11. februarja 2002

Za Komisijo

David Byrne

Član Komisije

[1] UL L 157, 10.6.1992, str. 10.

[2] UL L 8, 14.1.1999, str. 30.

--------------------------------------------------
Sklep Sveta

z dne 18. novembra 2002

o podpisu in začasni uporabi nekaterih določb Sporazuma o pridružitvi med Evropsko skupnostjo in njenimi državami članicami na eni strani ter Republiko Čile na drugi

(2002/979/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 310 v zvezi s členom 300(2), prvi pododstavek, prvi in drugi stavek, ter členom 300(4) te pogodbe,

ob upoštevanju predloga Komisije,

ob upoštevanju naslednjega:

(1) 13. septembra 1999 je Svet pooblastil Komisijo, da začne pogajanja za sklenitev Sporazuma o pridružitvi med Evropsko skupnostjo in njenimi državami članicami na eni strani ter Republiko Čile na drugi (v nadaljevanju "Pridružitveni sporazum")

(2) Ta pogajanja so zaključena in Pridružitveni sporazum je bil parafiran 10. junija 2002.

(3) Evropska skupnost in Republika Čile sta se zavezali, da bosta začasno uporabljali nekatere določbe Pridružitvenega sporazuma, dokler ta ne začne veljati.

(4) Pridružitveni sporazum je treba podpisati in potrditi začasno uporabo nekaterih določb, v imenu Skupnosti –

SKLENIL:

Člen 1

1. Ob upoštevanju njegove poznejše sklenitve, se s tem sklepom v imenu Skupnosti odobri podpis Sporazuma o pridružitvi med Evropsko skupnostjo in njenimi državami članicami na eni strani ter Republiko Čile na drugi, skupaj s prilogami in dodanimi protokoli.

2. Besedila Pridružitvenega sporazuma, prilog, protokolov in sklepne listine so priložena temu sklepu.

3. Predsednika Sveta se pooblasti, da imenuje osebo(-e) pooblaščeno(-e) za podpis Pridružitvenega sporazuma v imenu Evropske skupnosti.

Člen 2

Začasno, dokler sporazum ne začne veljati, se uporabljajo naslednje določbe Pridružitvenega sporazuma: členi 3 do 11, člen 18, členi 24 do 27, členi 48 do 54, člen 55(a), (b), (f), (h), (i), členi 56 do 93, členi 136 do 162 ter členi 172 do 206.

Člen 3

Predsednik Sveta v imenu Evropske skupnosti uradno obvesti, kot je predvideno v členu 198(3) Pridružitvenega sporazuma.

Člen 4

1. Svet na predlog Komisije, v skladu z ustreznimi določbami Pogodbe, sprejme stališče, ki ga Skupnost zagovarja v Pridružitvenem svetu in Pridružitvenem odboru, ustanovljenih s Sporazumom.

2. Predsednik Sveta predseduje Pridružitvenemu svetu in predstavlja stališča Skupnosti. Predstavnik Komisije predseduje Pridružitvenemu odboru in predstavlja stališča Skupnosti.

3. Skupnost v posebnih odborih, ustanovljenih s Pridružitvenim sporazumom ali na pobudo Pridružitvenega sveta v skladu s členom 7 sporazuma, predstavlja predstavnik Komisije.

Člen 5

1. Za namene uporabe člena 29(2) Priloge V k Pridružitvenemu sporazumu se Komisijo pooblasti po postopku iz člena 75 Uredbe (ES) št. 1493/1999, da sprejme instrumente, potrebne za spremembo Sporazuma.

2. Za namene uporabe člena 16(2) Priloge VI k Pridružitvenemu sporazumu se Komisijo pooblasti po postopku iz člena 15 Uredbe (ES) št. 1576/89, da sprejme instrumente, potrebne za spremembo Sporazuma.

V Bruslju, 18. novembra 2002

Za Svet

Predsednik

P. S. Møller

--------------------------------------------------
Odločba Komisije

z dne 2. decembra 2002

o spremembi Odločbe 93/467/EGS o pooblastilih državam članicam, da predvidijo odstopanje od nekaterih določb Direktive Sveta 2000/29/ES v zvezi s hrastovimi (Quercus L.) hlodi z lubjem, s poreklom iz Kanade ali Združenih držav Amerike

(notificirano pod dokumentarno številko K(2002) 4761)

(2002/947/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov v Skupnost, ki so škodljivi rastlinam ali rastlinskim proizvodom, in proti njihovemu širjenju, v Skupnosti [1], kakor je bila nazadnje spremenjena z Direktivo 2002/36/ES [2], in zlasti člena 15(1) Direktive,

ob upoštevanju zahteve, ki jo je izrazila Nemčija,

ob upoštevanju naslednjega:

(1) V skladu z določbami Direktive 2000/29/ES vnos hrastovih hlodov (Quercus L.) z lubjem, s poreklom iz držav Severne Amerike, v Skupnost načeloma ni dovoljen zaradi nevarnosti okužbe z glivo Ceratocystis fagacearum (Bretz) Hunt, ki povzroča sušenje hrasta.

(2) Odločba Komisije 93/467/EGS [3], kakor je bila nazadnje spremenjena z Odločbo 2000/780/ES [4], dovoljuje odstopanja za hrastove hlode (Quercus L.) z lubjem, s poreklom iz Kanade in Združenih državah Amerike, če izpolnjujejo posebne pogoje.

(3) Dovoljenje, predvideno s to odločbo, preneha veljati 31. decembra 2002.

(4) Okoliščine, ki utemeljujejo to dovoljenje, so še veljavne.

(5) Dovoljenje bi bilo zato treba podaljšati za nadaljnje določeno obdobje, brez poseganja v Odločbo Komisije 2002/757/ES z dne 19. septembra 2002 o začasnih nujnih fitosanitarnih ukrepih za preprečevanje vnosa v Skupnost in širjenja glive Phytophthora ramorum Werres, De Cock & Man in’t Veld sp. nov. [5].

(6) Odločbo 93/467/EGS bi bilo zato treba ustrezno spremeniti.

(7) Komisija bo od Kanade in Združenih držav Amerike zahtevala, da priskrbijo tehnične informacije, potrebne za nadaljnje spremljanje delovanja varstvenih ukrepov, ki so zahtevani v skladu s tehničnimi pogoji.

(8) Ukrepi, predvideni s to odločbo, so v skladu z mnenjem stalnega Odbora za zdravstveno varstvo rastlin –

SPREJELA NASLEDNJO ODLOČBO:

Člen 1

Odločba 93/467/EGS se spremeni:

1. v členu 3 se "31. december 2002" nadomesti z "31. december 2004";

2. v Prilogi I, del 7, se "2000/780/ES" nadomesti z "93/467/EGS, kakor je bila spremenjena z Odločbo 2002/947/ES".

Člen 2

Ta odločba je naslovljena na države članice.

V Bruslju, 2. decembra 2002

Za Komisijo

David Byrne

Član Komisije

[1] UL L 169, 10.7.2000, str. 1.

[2] UL L 116, 3.5.2002, str. 16.

[3] UL L 217, 27.8.1993, str. 49.

[4] UL L 309, 9.12.2000, str. 35.

[5] UL L 252, 20.9.2002, str. 37.

--------------------------------------------------
Sklep Sveta

z dne 8. oktobra 2002

o spremembah Sklepa 98/508/ES o sklenitvi Sporazuma o vzajemnem priznavanju ugotavljanja skladnosti, certifikatov in oznak med Evropsko skupnostjo in Avstralijo

(2002/800/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v zvezi s členom 300(2), prvi pododstavek, prvi stavek in členom 300(3), prvi pododstavek, prvi stavek ter (4) Pogodbe,

ob upoštevanju predloga Komisije,

ob upoštevanju naslednjega:

Za zagotovitev učinkovitega izvajanja Sporazuma o vzajemnem priznavanju ugotavljanja skladnosti, certifikatov in oznak med Evropsko skupnostjo in Avstralijo [1] (v nadaljnjem besedilu "Sporazum") je treba spremeniti Sklep 98/508/ES [2], da dobi Komisija pooblastila za sprejemanje vseh potrebnih ukrepov za izvajanje Sporazuma –

SKLENIL:

Edini člen

Člen 3 Sklepa 98/508/ES se nadomesti z:

"Člen 3

1. V skupnem odboru, opredeljenem v členu 12 Sporazuma, Komisija zastopa Skupnost, ob pomoči posebnega odbora, ki ga imenuje Svet. Komisija po posvetovanju s tem posebnim odborom začne z imenovanji, uradnim obveščanjem, izmenjavami informacij in zahtevami za informacije, določenimi v Sporazumu.

2. Stališče Skupnosti v Skupnem odboru določi Komisija po posvetovanju s posebnim odborom iz odstavka 1."

V Luxembourgu, 8. oktobra 2002

Za Svet

Predsednik

T. Pedersen

[1] UL L 229, 17.8.1998, str. 3.

[2] UL L 229, 17.8.1998, str. 1.

--------------------------------------------------
Sklep Sveta in Komisije

z dne 26. marca 2002

o sklenitvi Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Hašemitsko kraljevino Jordanijo na drugi

(2002/357/ES, ESPJ)

SVET EVROPSKE UNIJE IN KOMISIJA EVROPSKIH SKUPNOSTI STA –

ob upoštevanju Pogodbe o ustanovitvi Evropske skupnosti in zlasti člena 238 te pogodbe v zvezi z drugim stavkom člena 228(2) in drugim pododstavkom člena 228(3) te pogodbe,

ob upoštevanju Pogodbe o ustanovitvi Evropske skupnosti za premog in jeklo in zlasti člena 95 te pogodbe,

po posvetovanju s Posvetovalnim odborom in soglasjem Sveta,

ob upoštevanju privolitve Evropskega parlamenta [1],

ob upoštevanju naslednjega:

Potrdi se Evro-mediteranski sporazum o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi strani, podpisan v Bruslju 24. novembra 1997 –

SKLENILA:

Člen 1

Evro-mediteranski sporazum o pridružitvi med Evropskimi skupnostmi in njihovimi državami članicami na eni strani ter Hašemitsko kraljevino Jordanijo na drugi strani, njegovi protokoli in izjave, priložene k sklepni listini, se potrdijo v imenu Evropske skupnosti in Evropske skupnosti za premog in jeklo.

Besedila Sporazuma, njegovih protokolov ter sklepne listine so priložene temu Sklepu.

Člen 2

1. Stališče Skupnosti v Pridružitvenem svetu in Pridružitvenem odboru sprejme Svet na predlog Komisije, ali tam kjer je to ustrezno, Komisija, vendar vsak v skladu z ustreznimi določbami Pogodb o ustanovitvi Evropske skupnosti in Evropske skupnosti za premog in jeklo.

2. V skladu s členom 90 Sporazuma predsednik Sveta predseduje Pridružitvenemu svetu in predstavlja stališče Skupnosti. V skladu s členom 93 Sporazuma predstavnik predsednika Sveta predseduje Pridružitvenemu odboru in predstavlja stališče Skupnosti.

Člen 3

Predsednik Sveta v imenu Evropske skupnosti deponira akt o notifikaciji, kot je določen v členu 106 Sporazuma. Predsednik Komisije deponira ta akt v imenu Evropske skupnosti za premog in jeklo.

V Bruslju, 26. marca 2002

Za Svet

Predsednik

A. M. Birulés Y Bertrán

Za Komisijo

R. Prodi

Predsednik

[1] UL C 226, 20.7.1998, str. 26.

--------------------------------------------------
Odločba Komisije

z dne 16. januarja 2001

o določitvi dveh referenčnih merilnih metod PCB v skladu s členom 10(a) Direktive Sveta 96/59/EGS o odstranjevanju polikloriranih bifenilov in polikloriranih terfenilov (PCB/PCT)

(notificirana pod dokumentarno številko K(2001) 107)

(2001/68/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 96/59/ES z dne 16. septembra 1996 o odstranjevanju polikloriranih bifenilov in polikloriranih terfenilov (PCB/PCT [1] in zlasti člena 10(a) Direktive,

ob upoštevanju naslednjega:

(1) Komisija mora v skladu s členom 10(a) Direktive 96/59/ES določiti referenčne merilne metode za določanje vsebnosti PCB v kontaminiranemu materialu.

(2) Trenutno je mogoče določiti referenčno metodo za določanje PCB v naftnih proizvodih in izrabljenih oljih, kot tudi referenčno metodo za določanje PCB v izolacijskih tekočinah.

(3) Ukrepi, predvideni v tej odločbi, so v skladu z mnenjem odbora, ustanovljenega s členom 18 Direktive Sveta 75/442/EGS [2] –

SPREJELA NASLEDNJO ODLOČBO:

Člen 1

Kot referenčna metoda za določanje PCB v naftnih proizvodih in izrabljenih oljih se uporabljata evropska standarda EN 12766-1 in prEN 12766-2 in njune naknadno izboljšane verzije.

Člen 2

Kot referenčna metoda za določanje PCB v izolacijskih tekočinah se uporablja evropski standard IEC 61619 in njegova izboljšana verzija.

Člen 3

Ta odločba začne veljati trideseti dan po objavi v Uradnem listu Evropskih skupnosti.

Člen 4

Ta odločba je naslovljena na države članice.

V Bruslju, 16. januarja 2001

Za Komisijo

Margot Wallström

Članica Komisije

[1] UL L 243, 24.9.1996, str. 31.

[2] UL L 78, 26.3.1991, str. 32.

--------------------------------------------------
Odločba Komisije

z dne 9. oktobra 2001

o spremembi Odločbe 92/452/EGS o uvedbi seznamov odobrenih skupin za zbiranje in skupin za pridobivanje govejih zarodkov v tretjih državah za izvoz v Skupnost

(notificirano pod dokumentarno številko K(2001) 3001)

(Besedilo velja za EGP)

(2001/728/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda [1], kakor je bila nazadnje spremenjena z Odločbo 94/113/ES [2], in zlasti člena 8 Direktive,

ob upoštevanju naslednjega:

(1) Pristojne veterinarske službe Nove Zelandije so predložile zahtevek za spremembo seznama skupin, uradno odobrenih na njihovih ozemljih za izvoz zarodkov domačega goveda v Skupnost, uvedenega z Odločbo Komisije 92/452/EGS [3], kakor je bila nazadnje spremenjena z Odločbo 2001/638/ES [4].

(2) Komisija je prejela zagotovila o skladnosti z zahtevami, določenimi v členu 8 Direktive 89/556/EGS.

(3) V zvezi s Kanado se na zahtevo kanadskih oblasti skupini, ki je prej imela dovoljenje le za zbiranje, odobri tudi pridobivanje.

(4) Odločbo 92/452/EGS je zato treba ustrezno spremeniti.

(5) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Priloga k Odločbi 92/452/EGS se spremeni:

1. k vrsticam, ki se nanašajo na novozelandske skupine, se doda naslednja vrstica:

"NZ | | NZET 10 | | Marshall and Hicks Veterinary Surgeons 71 Main Street PO Box 77 Otautau | Daryl Peter John Marshall" |

2. vrstica, ki se nanaša na kanadsko skupino E 933, se ustrezno nadomesti z naslednjo:

"CA | | E 933 | E 933(FIV) | E.T.E. Inc 3700 boulevard de la Chaudière suite 100 Ste-Foy, Québec G1X 2K5 | Dr Louis Picard Dr Marc Dery" |

Člen 2

Ta odločba je naslovljena na države članice.

V Bruslju, 9. oktobra 2001

Za Komisijo

David Byrne

Član Komisije

[1] UL L 302, 19.10.1989, str. 1.

[2] UL L 53, 24.2.1994, str. 23.

[3] UL L 250, 29.8.1992, str. 40.

[4] UL L 223, 18.8.2001, str. 24.

--------------------------------------------------